title: KOMISSION TÄYTÄNTÖÖNPANOASETUS (EU) …/…, Euroopan parlamentin ja neuvoston asetuksen (EY) N:o 1831/2003 täytäntöönpanoa koskevista yksityiskohtaisista säännöistä hakemusten laadinnan ja esittämisen sekä rehun lisäaineiden arvioinnin ja hyväksymisen osalta annetun asetuksen (EY) N:o 429/2008 muuttamisesta

text:
               KOMISSION TÄYTÄNTÖÖNPANOASETUS (EU) …/…,

               annettu 26.11.2020,

               Euroopan parlamentin ja neuvoston asetuksen (EY) N:o 1831/2003 täytäntöönpanoa koskevista yksityiskohtaisista säännöistä hakemusten laadinnan ja esittämisen sekä rehun lisäaineiden arvioinnin ja hyväksymisen osalta annetun asetuksen (EY) N:o 429/2008 muuttamisesta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003
                  1
                ja erityisesti sen 7 artiklan 4 kohdan,

               on kuullut Euroopan elintarviketurvallisuusviranomaista,

               sekä katsoo seuraavaa:

               (1)Komission asetuksessa (EY) N:o 429/2008
                  2
                vahvistetaan asetuksen (EY) N:o 1831/2003 täytäntöönpanoa koskevat yksityiskohtaiset säännöt rehun lisäaineiden hyväksymistä koskevien hakemusten laadinnan ja esittämisen sekä hakemusten arvioinnin osalta.

               (2)Euroopan parlamentin ja neuvoston asetuksen (EU) 2019/1381
                  3
                tavoitteena on lisätä elintarvikeketjua koskevan unionin riskinarvioinnin avoimuutta ja kestävyyttä. Sitä varten sillä muutetaan Euroopan parlamentin ja neuvoston asetusta (EY) N:o 178/2002
                  4
                ja asetusta (EY) N:o 1831/2003 tavoitteena vahvistaa avoimuutta rehun lisäaineiden hyväksyntää koskevissa menettelyissä.

               (3)Alakohtaisten erityispiirteiden huomioon ottamiseksi asetuksella (EU) 2019/1381 muutetaan asetuksessa (EY) N:o 1831/2003 vahvistettuja säännöksiä, jotka koskevat avoimuutta ja luottamuksellisuutta.

               (4)Asetukseen (EY) N:o 178/2002 asetuksella (EU) 2019/1381 tehdyillä muutoksilla on myös suora vaikutus rehun lisäaineiden hyväksynnän osalta asetuksessa (EY) N:o 429/2008 säädettyihin vaatimuksiin, jotka koskevat hakemusasiakirja-aineistojen laadintaa ja esittämistä, minkä vuoksi kyseisiä vaatimuksia on johdonmukaisuuden ja oikeusvarmuuden vuoksi mukautettava. Asetusta (EY) N:o 429/2008 olisi muutettava hakemusasiakirja-aineistojen laadintaa ja esittämistä koskevien tarvittavien lisäsäännösten vahvistamiseksi.

               (5)Erityisesti olisi mukautettava asetuksen (EY) N:o 429/2008 säännöksiä, jotka koskevat luottamuksellisuuspyyntöjä, pyyntöä tukevien tietojen muotoa (eli tietojen olisi oltava sähköisiä ja ne olisi esitettävä vakiotiedostomuodoissa), asiakirja-aineiston tiivistelmää asetuksessa (EU) 2019/1381 säädetyn avoimuusperiaatteen mukaisesti sekä viittaamista tutkimuksiin, joista on ilmoitettu asetuksen (EY) N:o 178/2002 32 b artiklan mukaisesti.

               (6)Tätä asetusta olisi sovellettava 27 päivästä maaliskuuta 2021 hakemuksiin ja asiakirja-aineistoihin, joita esitetään kyseisestä päivämäärästä eli asetuksen (EU) 2019/1381 soveltamispäivästä alkaen.

               (7)Sen vuoksi asetusta (EU) N:o 429/2008 olisi muutettava.

               (8)Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Asetuksen (EY) N:o 429/2008 muuttaminen

               Muutetaan asetus (EY) N:o 429/2008 seuraavasti:

               1)Korvataan 2 artiklan 2 kohta seuraavasti:

               ”2.
                     Ennen vakiotiedostomuotojen hyväksymistä Euroopan parlamentin ja neuvoston asetuksen (EY) N:o 178/2002(*) 39 f artiklan nojalla hakemus ja asiakirja-aineisto on toimitettava komission käyttöön asettamalla sähköisellä toimitusjärjestelmällä sähköisessä muodossa, joka mahdollistaa asiakirjojen lataamisen, tulostamisen ja haun. Kun vakiotiedostomuodot on hyväksytty Euroopan parlamentin ja neuvoston asetuksen (EY) N:o 178/2002 39 f artiklan nojalla, hakemus ja asiakirja-aineisto on toimitettava komission käyttöön asettamalla sähköisellä toimitusjärjestelmällä asianomaisten vakiotiedostomuotojen mukaisesti.

               (*)
                     Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).”

               2)Muutetaan liitteet I ja II tämän asetuksen liitteen mukaisesti.

               2 artikla
               Voimaantulo ja soveltaminen

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Sitä sovelletaan 27 päivästä maaliskuuta 2021 kyseisen päivämäärän jälkeen toimitettuihin hakemuksiin ja asiakirja-aineistoihin.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 26.11.2020

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 268, 18.10.2003, s. 29.

                     (2)

                        Komission asetus (EY) N:o 429/2008, annettu 25 päivänä huhtikuuta 2008, Euroopan parlamentin ja neuvoston asetuksen (EY) N:o 1831/2003 täytäntöönpanoa koskevista yksityiskohtaisista säännöistä hakemusten laadinnan ja esittämisen sekä rehun lisäaineiden arvioinnin ja hyväksymisen osalta (EUVL L 133, 22.5.2008, s. 1).

                     (3)

                        Euroopan parlamentin ja neuvoston asetus (EU) 2019/1381, annettu 20 päivänä kesäkuuta 2019, elintarvikeketjuun sovellettavan EU:n riskinarvioinnin avoimuudesta ja kestävyydestä sekä asetusten (EY) N:o 178/2002, (EY) N:o 1829/2003, (EY) N:o 1831/2003, (EY) N:o 2065/2003, (EY) N:o 1935/2004, (EY) N:o 1331/2008, (EY) N:o 1107/2009 ja (EU) 2015/2283 sekä direktiivin 2001/18/EY muuttamisesta (EUVL L 231, 6.9.2019, s. 1).

                     (4)

                        Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

    ---documentbreak---

                  FI

                  LIITE

               Muutetaan asetuksen (EY) N:o 429/2008 liitteet I ja II seuraavasti:

               1)
                     Korvataan liitteessä I oleva 1.5 kohta seuraavasti:

                ”1.5
                     Liitteet

               □
                     täydellinen asiakirja-aineisto,

               □
                     asetuksen (EY) N:o 1831/2003 7 artiklan 3 kohdan h alakohdan mukainen tiivistelmä asiakirja-aineistosta,

               □
                     tieteellinen tiivistelmä asiakirja-aineistosta,

               □
                     kaikki tutkimusten ilmoittamista koskevat tiedot asetuksen (EY) N:o 178/2002 32 b artiklan mukaisesti,

               □
                     asetuksen (EY) N:o 1831/2003 18 artiklan mukainen luottamuksellisuuspyyntö,

               □
                     jäljennös hakijoiden hallinnollisista tiedoista,

               □
                     kolme näytettä rehun lisäaineesta yhteisön vertailulaboratoriolle asetuksen (EY) N:o 1831/2003 7 artiklan 3 kohdan f alakohdan mukaisesti,

               □
                     yhteisön vertailulaboratoriolle: käyttöturvallisuustiedote,

               □
                     yhteisön vertailulaboratoriolle: todistus tunnistamisesta ja analysoinnista, ja

               □
                     vahvistus siitä, että maksu yhteisön vertailulaboratoriolle on suoritettu (komission asetuksen (EY) N:o 378/2005 (*) 4 artikla)

               _____________________

               (*)
                     Komission asetus (EY) N:o 378/2005, annettu 4 päivänä maaliskuuta 2005, Euroopan parlamentin ja neuvoston asetuksen (EY) N:o 1831/2003 täytäntöönpanoa koskevista yksityiskohtaisista säännöistä rehujen lisäaineita koskeviin hakemuksiin liittyvien yhteisön vertailulaboratorion tehtävien ja velvollisuuksien osalta (EUVL L 59, 5.3.2005, s. 8).

               2)
                     Muutetaan liite II seuraavasti:

               a) Korvataan osassa ”Yleisiä näkökohtia” oleva toiseksi viimeinen kohta ennen otsikkoa ”Turvallisuusarviointi” seuraavasti:

               ”Jokaiseen asiakirja-aineistoon on sisällyttävä tiivistelmä ja tieteellinen tiivistelmä kyseisen lisäaineen tunnistamisen ja kuvaamisen mahdollistamiseksi.”;

               b) Korvataan I luvussa oleva 1.1 kohta seuraavasti:

               ”1.1.
                     Asetuksen (EY) N:o 1831/2003 7 artiklan 3 kohdan h alakohdan mukainen tiivistelmä”;

               c) Korvataan 1.1.1 kohdan d alakohta seuraavasti:

               ”d)
                     lisäaineen turvallisuutta ja tehoa koskevat tutkimukset sekä kaikki tutkimusten ilmoittamista koskevat tiedot asetuksen (EY) N:o 178/2002 32 b artiklan mukaisesti”.


title: KOMISSION TÄYTÄNTÖÖNPANOASETUS (EU) / , Euroopan parlamentin ja neuvoston asetuksen (EU) 2018/858 soveltamissäännöistä siltä osin kuin on kyse ajoneuvojen, järjestelmien, komponenttien ja erillisten teknisten yksiköiden markkinavalvontaa koskevista toiminnallisista vaatimuksista

text:
               KOMISSION TÄYTÄNTÖÖNPANOASETUS (EU) …/…,

               annettu 7.2.2022,

               Euroopan parlamentin ja neuvoston asetuksen (EU) 2018/858 soveltamissäännöistä siltä osin kuin on kyse ajoneuvojen, järjestelmien, komponenttien ja erillisten teknisten yksiköiden markkinavalvontaa koskevista toiminnallisista vaatimuksista

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/858
                  1
                ja erityisesti sen 8 artiklan 15 kohdan, 9 artiklan 5 kohdan ja 13 artiklan 10 kohdan,

               sekä katsoo seuraavaa:

               (1)Asetuksen (EU) 2018/858 8 artiklan 15 kohdan nojalla komissiolle siirretään valta vahvistaa yhteiset kriteerit niiden ajoneuvojen, järjestelmien, komponenttien ja erillisten teknisten yksiköiden vaatimustenmukaisuuden todentamistarkastusten asianmukaisen laajuuden määrittämiseksi, jotka markkinavalvontaviranomaisten on mainitun asetuksen 8 artiklan 1 kohdan mukaisesti tehtävä. Komissiolle siirretään myös valta vahvistaa yhteiset kriteerit sen suunniteltuja markkinavalvontatarkastuksia koskevan yhteenvedon muodosta, joka jäsenvaltioiden on asetuksen (EU) 2018/858 8 artiklan 6 kohdan mukaisesti toimitettava täytäntöönpanon valvonnan tietojenvaihtofoorumille, jäljempänä ’foorumi’. Lisäksi komissiolle siirretään valta vahvistaa yhteiset kriteerit sen vaatimustenmukaisuuden todentamistarkastuksista saatuja havaintoja koskevan kertomuksen muodosta, joka jäsenvaltioiden on mainitun asetuksen 8 artiklan 7 kohdan mukaisesti toimitettava foorumille.

               (2)Jotta voidaan varmistaa luotettava vaatimustenmukaisuuden valvontamekanismi ja tarjota markkinavalvontaviranomaisille yhdenmukaiset vaatimukset ajoneuvojen, järjestelmien, komponenttien ja erillisten teknisten yksiköiden valintaan testejä varten, olisi vahvistettava kriteerit vaatimustenmukaisuuden todentamistarkastusten asianmukaisen laajuuden määrittämiseksi. Vaatimustenmukaisuuden todentamistarkastuksia ei voida tehdä samalla tavalla, koska ajoneuvojen, rekisteröityjen ajoneuvojen tai valitusten määrä vaihtelee jäsenvaltioittain. Tämän vuoksi on tärkeää, että kyseiset kriteerit kattavat eri osatekijät, joita voidaan käyttää kunkin jäsenvaltion erityispiirteiden mukaisesti. Näihin kriteereihin olisi sisällyttävä kunkin jäsenvaltion osalta asiakirjatarkastusten tiheys, rekisteröityjen ajoneuvojen lukumäärä ja suoritettujen testien lukumäärä.

               (3)Markkinavalvontatarkastusten vuotuisen suunnittelun helpottamiseksi jäsenvaltioissa ja sen varmistamiseksi, että niiden vaatimustenmukaisuuden todentamistarkastuksista saamat havainnot raportoidaan yhdenmukaisella tavalla, on tarpeen vahvistaa sitä muotoa koskevat yhteiset kriteerit, jota jäsenvaltioiden on käytettävä toimittaessaan foorumille asetuksen (EU) 2018/858 8 artiklan 6 kohdassa tarkoitetun kattavan yhteenvedon suunnitelluista markkinavalvontatarkastuksistaan ja mainitun asetuksen 8 artiklan 7 kohdassa tarkoitetun kertomuksen vaatimustenmukaisuuden todentamistarkastuksista saamistaan havainnoista. Suunniteltuja markkinavalvontatarkastuksia koskevan yhteenvedon olisi oltava muodoltaan sellainen, että se sisältää tiedot testatuista ajoneuvoista, järjestelmistä, komponenteista ja erillisistä teknisistä yksiköistä, asiaankuuluvien säädösten noudattamisesta ja testien suunnittelusta. Vaatimustenmukaisuuden todentamistarkastuksista saatuja havaintoja koskevan kertomuksen olisi oltava muodoltaan sellainen, että se sisältää tiedot käyttöön otetuista riskinarviointiperiaatteista ja analyysit toteutetuista toimista.

               (4)Asetuksen (EU) 2018/858 9 artiklan 5 kohdan mukaisesti on tarpeen täsmentää tiedot, jotka valmistajien on asetettava maksutta komission saataville vaatimustenmukaisuuden todentamista varten.

               (5)Asetuksen (EU) 2018/858 13 artiklan 10 kohdan toisen alakohdan mukaisesti on tarpeen täsmentää tiedot, jotka valmistajien on asetettava maksutta kolmansien osapuolten saataville kyseisen kohdan ensimmäisen alakohdan mukaisesti, jotta tällaiset kolmannet osapuolet voivat testata mahdollista vaatimustenvastaisuutta.

               (6)Asetuksen (EU) 2018/858 13 artiklan 10 kohdan toisen alakohdan mukaisesti on tarpeen täsmentää vaatimukset, jotka kolmansien osapuolten on täytettävä osoittaakseen, että niillä on oikeutettu etu yleisen turvallisuuden tai ympäristönsuojelun alalla ja että niillä on käytettävissään soveltuvat testauslaitokset ja että niiden organisaatio ja toiminta ovat täysin puolueettomia ja riippumattomia.

               (7)Sen varmistamiseksi, että kolmannet osapuolet pystyvät suorittamaan vaatimustenmukaisuuden todentamisen asetuksen (EU) 2018/858 liitteessä II luetelluissa säädöksissä vahvistettujen vaatimusten mukaisesti, niiden testausselosteet olisi annettava komission täytäntöönpanoasetuksessa (EU) 2020/683
                  2
                vahvistetussa muodossa ja niiden olisi täytettävä testauslaitosten pätevyyttä ja laatua koskevat vaatimukset.

               (8)Asetuksen (EU) 2018/858 8 artiklan 15 kohdan, 9 artiklan 5 kohdan ja 13 artiklan 10 kohdan säännösten nojalla toteutettavat toimenpiteet koskevat ajoneuvojen, järjestelmien, komponenttien ja erillisten teknisten yksiköiden vaatimustenmukaisuuden todentamista. Näiden toimenpiteiden kohde ja asiayhteys, jossa niitä sovelletaan, liittyvät aineellisesti toisiinsa. Sen vuoksi on aiheellista antaa tämä asetus kaikkien kolmen säännöksen perusteella johdonmukaisen vaatimustenmukaisuuden todentamisen varmistamiseksi.

               (9)Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Kriteerit vaatimustenmukaisuuden todentamistarkastusten asianmukaisen laajuuden määrittämiseksi

               Markkinavalvontaviranomaisten suorittamien ajoneuvojen, järjestelmien, komponenttien ja erillisten teknisten yksiköiden vaatimustenmukaisuuden todentamistarkastusten asianmukainen laajuus on määritettävä seuraavien kriteerien perusteella:

               (a)kyseisessä jäsenvaltiossa rekisteröidyille ajoneuvoille edellisenä vuonna tehtyjen ajoneuvoja, järjestelmiä, komponentteja ja erillisiä teknisiä yksiköitä koskevien asiakirjatarkastusten tiheys;

               (b)testien vuotuinen määrä ottaen huomioon asetuksen (EU) 2018/858 8 artiklan 2 ja 3 kohdassa vahvistetut vaatimukset;

               (c)asetuksen (EU) 2018/858 liitteessä II lueteltujen säädösten luokitus riskin ja vaaran esiintymisen todennäköisyyden perusteella;

               (d)asianomaisessa jäsenvaltiossa edellisenä vuonna rekisteröityjen uusien ajoneuvojen lukumäärä merkin ja kaupallisen nimen mukaan;

               (e)perustellut valitukset viimeksi kuluneiden kolmen vuoden aikana merkin ja kaupallisen nimen mukaan;

               (f)foorumilla viimeksi kuluneiden kolmen vuoden aikana vaihdetut tiedot;

               (g)kolmansien osapuolten viimeksi kuluneiden kolmen vuoden aikana julkaisemat testaustulokset, jotka täyttävät 6 artiklassa säädetyt vaatimukset;

               (h)rekisteröityjen ajoneuvojen lukumäärän mukaan tehtyjen testien prosenttiosuus ja satunnaisotantaan perustuvien testien prosenttiosuus.

               2 artikla

               Suunniteltuja markkinavalvontatarkastuksia koskevan yhteenvedon muoto

               Asetuksen (EU) 2018/858 8 artiklan 6 kohdassa tarkoitettu yhteenveto suunnitelluista markkinavalvontatarkastuksista on toimitettava foorumille tämän asetuksen liitteessä I esitetyssä muodossa.

               3 artikla

               Vaatimustenmukaisuuden todentamistarkastuksista saatuja havaintoja koskevan kertomuksen muoto

               Asetuksen (EU) 2018/858 8 artiklan 7 kohdassa tarkoitettu kertomus vaatimustenmukaisuuden todentamistarkastuksista saaduista havainnoista on toimitettava foorumille tämän asetuksen liitteessä II esitetyssä muodossa.

               4 artikla

               Tiedot, jotka valmistajien on asetettava komission saataville vaatimustenmukaisuuden todentamista varten

               Tietoihin, jotka valmistajien on asetettava komission saataville, jotta se voi tehdä asetuksen (EU) 2018/858 9 artiklan mukaiset testit ja tarkastukset, on sisällyttävä seuraavat:

               (a)parametrit ja asetukset, joita tarvitaan siihen, että voidaan toistaa tarkasti testiolot, joita tyyppihyväksyntätestissä sovellettiin, mukaan lukien kaikki asetuksen (EU) 2018/858 30 artiklassa tarkoitetut testausselosteet sekä mainitun asetuksen (EU) 2018/858 ja sen liitteessä II lueteltujen säädösten nojalla vaadittujen testien ja tarkastusten suorittamisen kannalta merkitykselliset tiedot;

               (b)asetuksen (EU) 2018/858 liitteessä II lueteltujen säädösten nojalla vaaditut laajat asiakirjapaketit, mukaan lukien tiedot päästöjenrajoituksen lisästrategioista (AES) asetuksen (EU) 2017/1151
                  3
                liitteen I lisäyksen 3 a mukaisesti;

               (c)asetuksen (EU) 2017/1151 liitteessä II olevassa 5.9 kohdassa kuvattu testauksen avoimuutta koskeva asiakirjapaketti, jota edellytetään ajoneuvojen testaamiseksi päästöjen osalta;

               (d)jäljennös kunkin testattavan ajoneuvon vaatimustenmukaisuustodistuksesta;

               (e)kaikki muut testien suorittamiseen tarvittavat merkitykselliset tekniset tiedot.

               5 artikla

               Tiedot, jotka valmistajien on asetettava kolmansien osapuolten saataville mahdollisen vaatimustenvastaisuuden testaamista varten

               Tietoihin, jotka valmistajien on asetettava kolmansien osapuolten saataville asetuksen (EU) 2018/858 13 artiklan 10 kohdan nojalla, on sisällyttävä seuraavat:

               (a)parametrit ja asetukset, joita tarvitaan siihen, että voidaan toistaa tarkasti testiolot, joita tyyppihyväksyntätestissä sovellettiin, mukaan lukien kaikki asetuksen (EU) 2018/858 30 artiklassa tarkoitetut testausselosteet sekä mainitun asetuksen (EU) 2018/858 ja sen liitteessä II lueteltujen säädösten nojalla vaadittujen testien ja tarkastusten suorittamisen kannalta merkitykselliset tiedot;

               (b)asetuksen (EU) 2018/858 liitteessä II lueteltujen säädösten nojalla vaaditut laajat asiakirjapaketit, mukaan lukien tiedot AES-strategioista asetuksen (EU) 2017/1151 liitteen I lisäyksen 3 a ja asetuksen (EU) N:o 582/2011 liitteen I lisäyksen 11 mukaisesti;

               (c)asetuksen (EU) 2017/1151 liitteessä II olevassa 5.9 kohdassa kuvattu testauksen avoimuutta koskeva asiakirjapaketti, jota edellytetään ajoneuvojen testaamiseksi päästöjen osalta;

               (d)jäljennös kunkin testattavan ajoneuvon vaatimustenmukaisuustodistuksesta;

               (e)kaikki muut testien suorittamiseen tarvittavat merkitykselliset tekniset tiedot.

               6 artikla

               Vaatimukset, joiden mukaan kolmansien osapuolten on osoitettava oikeutettu etunsa ja se, että niillä on käytettävissään soveltuvat testauslaitokset

               1. Osoittaakseen oikeutetut etunsa yleisen turvallisuuden tai ympäristönsuojelun alalla asetuksen (EU) 2018/858 13 artiklan 10 kohdan mukaisesti kolmansien osapuolten on täytettävä seuraavat vaatimukset:

               (a)ne ovat jonkin jäsenvaltion lainsäädännön mukaisesti perustettuja luonnollisia henkilöitä tai oikeushenkilöitä;

               (b)niiden on oltava valtiosta riippumattomia ja voittoa tavoittelemattomia;

               (c)ne eivät saa olla osallisina ajoneuvon, järjestelmän, komponentin tai erillisen teknisen yksikön tyyppihyväksynnässä, suunnittelussa, valmistuksessa, toimittamisessa tai huollossa;

               (d)niiden on annettava ilmoitus siitä, että ne noudattavat luottamuksellisuutta liikesalaisuuksien suojelun ja henkilötietojen säilyttämisen yhteydessä ja että niiden henkilöstöllä on vaitiolovelvollisuus kaikkien valmistajan toimittamien tietojen osalta, mukaan lukien EU-tyyppihyväksyntätodistus ja sen liitteet sekä 5 artiklan mukaisesti saataville asetetut tiedot;

               (e)niiden on osoitettava, että niillä on käytettävissään soveltuvat testauslaitokset tämän artiklan 2 kohdan vaatimusten mukaisesti.

               2. Sen osoittamiseksi, että kolmansilla osapuolilla on käytettävissään soveltuvat testauslaitokset vaatimustenmukaisuuden tarkastamiseksi ja testaamiseksi, näiden laitosten on täytettävä seuraavat vaatimukset:

               (a)ne eivät ole osallisina arvioimansa, testaamansa tai tarkastamansa ajoneuvon, järjestelmän, komponentin tai erillisen teknisen yksikön suunnittelussa, valmistuksessa, toimittamisessa tai huollossa;

               (b)ne on akkreditoitu standardissa EN ISO/IEC 17025:2017 – Testaus- ja kalibrointilaboratorioiden pätevyys. Yleiset vaatimukset – esitettyjen vaatimusten mukaisesti, ja kyseisen akkreditoinnin pätevyysalue kattaa testit, jotka ne tekevät asetuksen (EU) 2018/858 liitteessä II lueteltujen säädösten nojalla;

               (c)ne on akkreditoitu standardissa EN ISO/IEC 17020:2012 – Yleiset vaatimukset erityyppisten tarkastuslaitosten toiminnalle – esitettyjen vaatimusten mukaisesti tai vaihtoehtoisesti standardin EN ISO/IEC 17025:2017 mukainen akkreditointi on laajennettu kattamaan tarkastusmenettely;

               (d)niiden on annettava ilmoitus siitä, että ne noudattavat luottamuksellisuutta liikesalaisuuksien suojelun ja henkilötietojen säilyttämisen yhteydessä ja että niiden henkilöstöllä on vaitiolovelvollisuus kaikkien valmistajan toimittamien tietojen osalta, mukaan lukien EU-tyyppihyväksyntätodistus ja sen liitteet sekä 5 artiklan mukaisesti saataville asetetut tiedot.

               7 artikla

               Voimaantulo ja soveltaminen

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 7.2.2022

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 151, 14.6.2018, s. 1.

                     (2)

                        Komission täytäntöönpanoasetus (EU) 2020/683, annettu 15 päivänä huhtikuuta 2020, Euroopan parlamentin ja neuvoston asetuksen (EU) 2018/858 panemisesta täytäntöön siltä osin kuin kyse on moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksyntään ja markkinavalvontaan sovellettavista hallinnollisista vaatimuksista (EUVL L 163, 26.5.2020, s. 1).

                     (3)

                        Komission asetus (EU) 2017/1151, annettu 1 päivänä kesäkuuta 2017, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja asetuksen (EY) N:o 692/2008 kumoamisesta (EUVL L 175, 7.7.2017, s. 1).

    ---documentbreak---

               LIITE I

               Suunniteltuja markkinavalvontatarkastuksia koskevan kattavan yhteenvedon muoto

               (jäsenvaltio täyttää ja toimittaa foorumille viimeistään 1. maaliskuuta)

               Jäsenvaltio: …

               Markkinavalvontaviranomaisen nimi: …

               Viranomaisen yhteyshenkilö (nimi, sähköpostiosoite ja puhelinnumero): …

               Ajanjakso: PP.KK.VVVV–PP.KK.VVVV

                        Jäsenvaltio
                           1
                        :

                        Merkki
                           2
                        :

                        Kaupallinen nimi
                           3
                        :

                        Variantti/versio
                           4

                        Ajoneuvoluokka
                           5
                         tai järjestelmä, komponentti ja erillinen tekninen yksikkö:

                        Säädös (säädökset)
                           6
                        :

                        Kohde
                           7
                        :

                        Asiakirjatarkastukset/laboratoriotestit/ajotestit:

                        Suunniteltu aloitusjakso:

                        Huomautukset:

               LIITE II

               Vaatimustenmukaisuuden todentamistarkastuksista saatuja havaintoja koskevan kertomuksen muoto

               (jäsenvaltio täyttää ja toimittaa foorumille viimeistään kyseisen kaksivuotiskauden päättymistä seuraavan vuoden syyskuun 30. päivänä)

                        1.Tiedot:

                        Jäsenvaltio: …

                        Markkinavalvontaviranomaisen nimi: …

                        Ajanjakso: PP.KK.VVVV–PP.KK.VVVV

                        2.Yleistä: (markkinavalvontaorganisaatio ja -infrastruktuuri)

                        - vastuuministeriön nimi;
                        - toimivaltaisen markkinavalvontaviranomaisen nimi ja yhteystiedot
                         (osoite; mukaan lukien sähköpostiosoite ja vastuualue;);
                        - autoalan markkinavalvonnassa toimivan henkilöstön lukumäärä;
                        - testausresurssit (omat resurssit tai ulkopuolinen laboratorio);
                        - selostus sen varmistamisesta, että markkinavalvontaviranomaiset hoitavat tehtävänsä riippumattomasti ja puolueettomasti.
                        - …

                        3.Jäsenvaltioiden selvitys vakiintuneista riskinarviointiperiaatteistaan:

                        - lyhyt selvitys vahvistetuista riskinarviointiperiaatteista;
                        - yleisesitys riskinarvioinnissa käytetyistä kriteereistä;
                        - selvitys kansallisten viranomaisten toimien tehokkaasta koordinoinnista;
                        - …

                        4.Yhteenveto edellisellä suunnittelukaudella toteutetuista toimista:

                        - suoritettujen markkinavalvontatarkastusten kokonaismäärä vuodessa;
                        - havaittujen vaatimustenvastaisuuksien määrä vuodessa ajoneuvotyypeittäin;
                        - erityiset tiedot havaituista vaatimustenvastaisuuksista vuodessa (sovellettava lainsäädäntö / kohde) ja havaituista vaatimustenvastaisuuksien suuntauksista;
                        - havaittujen vaatimustenvastaisuuksien osalta käynnistettyjen korjaavien ja rajoittavien toimenpiteiden lukumäärä vuodessa;
                        - jäsenvaltioiden määräämien seuraamusten lukumäärä ja rahallinen määrä vuodessa ja lainsäädäntöä kohden;
                        - …

                        5.Havainnot/analyysit:

                        - markkinavalvontaviranomaisen vahvuudet ja heikkoudet (sisäinen – mikrotaso);
                        - markkinavalvontatarkastuksiin perustuviin havaintoihin ja vaatimustenvastaisuuksiin pohjautuvat mahdollisuudet ja uhat (ulkoiset – meso- ja makrotaso);
                        - saadut kokemukset (sisäinen – mikrotaso);
                        - saadut kokemukset (ulkoinen – meso- ja makrotaso);

                        6.Toimenpiteet ja toimet:

                        - sisäiset (mikrotason) toimenpiteet ja toimet, jotka on tarkoitus toteuttaa seuraavien kahden vuoden aikana;
                        - ulkoiset (meso- ja makrotason) toimenpiteet ja toimet; jotka on tarkoitus toteuttaa seuraavien kahden vuoden aikana;
                        - …

                        7.Huomautukset:

                     (1)

                        Tyyppihyväksynnän myöntäneen jäsenvaltion tunnusnumero asetuksen (EU) 2020/683 liitteessä IV olevassa 2.1 kohdassa olevan taulukon mukaisesti.

                     (2)

                        Valmistajan kauppanimi, joka esitetään kokonaisen ajoneuvon EU-tyyppihyväksyntätodistuksen 0.1 kohdassa.

                     (3)

                        Kaupallinen nimi, joka esitetään kokonaisen ajoneuvon EU-tyyppihyväksyntätodistuksen 0.2.1 kohdassa.

                     (4)

                        Jos saatavissa.

                     (5)

                        Ajoneuvoluokka (esim. M1, N1).

                     (6)

                        Asetuksen (EU) 2018/858 liitteessä II luetellut sovellettavat säädökset.

                     (7)

                        Asetuksen (EU) 2018/858 liitteessä II lueteltujen sovellettavien säädösten kohde.


title: KOMISSION TÄYTÄNTÖÖNPANOASETUS (EU) …/…, täytäntöönpanoasetuksen (EU) 2019/1715 muuttamisesta siltä osin kuin on kyse menettelyistä ADIS-järjestelmän ja EUROPHYT-järjestelmän perustamiseksi ja käyttämiseksi, sähköisten eläinterveystodistusten, virallisten todistusten, yhdistettyjen eläinterveys- ja virallisten todistusten ja kaupallisten asiakirjojen myöntämisestä, sähköisten allekirjoitusten käytöstä ja TRACES-järjestelmän toiminnasta sekä päätöksen 97/152/EY kumoamisesta

text:
               KOMISSION TÄYTÄNTÖÖNPANOASETUS (EU) …/…,

               annettu 29.3.2021,

               täytäntöönpanoasetuksen (EU) 2019/1715 muuttamisesta siltä osin kuin on kyse menettelyistä ADIS-järjestelmän ja EUROPHYT-järjestelmän perustamiseksi ja käyttämiseksi, sähköisten eläinterveystodistusten, virallisten todistusten, yhdistettyjen eläinterveys- ja virallisten todistusten ja kaupallisten asiakirjojen myöntämisestä, sähköisten allekirjoitusten käytöstä ja TRACES-järjestelmän toiminnasta sekä päätöksen 97/152/EY kumoamisesta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarvikeviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002
                  1
                ja erityisesti sen 51 artiklan,

               ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (”eläinterveyssäännöstö”)
                  2
                ja erityisesti sen 23 artiklan ensimmäisen kohdan b–f alakohdan, 30 artiklan 1 kohdan b alakohdan ii alakohdan ja 35 artiklan ensimmäisen kohdan c alakohdan,

               ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031
                  3
                ja erityisesti sen 104 artiklan ensimmäisen kohdan a, b ja c alakohdan,

               ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625
                  4
                (virallista valvontaa koskeva asetus) ja erityisesti sen 58 artiklan ensimmäisen kohdan a alakohdan, 90 artiklan ensimmäisen kohdan f alakohdan, 102 artiklan 6 kohdan ensimmäisen alakohdan a ja b alakohdan, 103 artiklan 6 kohdan ja 134 artiklan ensimmäisen kohdan a–d ja g alakohdan,

               sekä katsoo seuraavaa:

               (1)Komission täytäntöönpanoasetuksessa (EU) 2019/1715
                  5
                vahvistetaan säännöt, jotka koskevat virallisen valvonnan tiedonhallintajärjestelmän (IMSOC) ja sen komponenttien toimintaa; kyseiset komponentit ovat järjestelmä, jolla toteutetaan menettelyt elintarvikkeita ja rehuja koskevaa nopeaa hälytysjärjestelmää sekä hallinnollista apua ja yhteistyötä varten (iRASFF), eläintaudeista ilmoittamiseen ja raportointiin tarkoitettu järjestelmä (ADIS), järjestelmä, jolla ilmoitetaan, kun tuhoojien esiintyminen kasveissa ja kasvituotteissa jäsenvaltioiden alueella virallisesti vahvistetaan (EUROPHYT), sekä yhdennetty eläinlääkinnällinen tietojärjestelmä tietojen ja asiakirjojen vaihtamiseksi (TRACES). Siinä vahvistetaan myös näiden komponenttien välisiä tarpeellisia yhteyksiä koskevat säännöt.

               (2)Lisäksi siinä vahvistetaan säännöt ADIS-järjestelmän toimintaa käsittelevän verkoston perustamiseksi ja ilmoitus- ja raportointialueiden luetteloimiseksi eläintaudeista unionissa tapahtuvaa ilmoittamista ja raportointia varten.

               (3)Sen varmistamiseksi, että jäsenvaltiot käyttävät ADIS-järjestelmää yhdenmukaisesti, komission täytäntöönpanoasetuksessa (EU) 2020/2002
                  6
                vahvistetaan säännöt, jotka koskevat unionissa tapahtuvassa taudeista ilmoittamisessa ja raportoinnissa käytettävien kyseiseen järjestelmään tallennettavien tietojen muotoa ja rakennetta, raportoinnin muotoa ja menettelyä sekä ilmoitusten ja raportoinnin määräaikoja ja määrävälejä.

               (4)Täytäntöönpanoasetukseen (EU) 2019/1715 olisi sisällytettävä ADIS-verkoston yhteyspisteitä koskevat yhteiset säännöt, jotka koskevat unionin ilmoitusten ja unionin raporttien toimittamista täytäntöönpanoasetuksen (EU) 2020/2002 mukaisesti. Unionin tietosuojasääntöjen noudattamiseksi kyseisiin sääntöihin olisi sisällyttävä myös säännöksiä henkilötietojen enimmäissäilytysajasta ADIS:ssä.

               (5)Tässä asetuksessa olisi myös vahvistettava täytäntöönpanoasetukseen (EU) 2019/1715 sisällytettävät säännöt ADIS- ja TRACES-järjestelmien välisistä tarpeellisista yhteyksistä sen varmistamiseksi, että unionin ilmoituksia koskevia asiaankuuluvia tietoja vaihdetaan automaattisesti tai asetetaan saataville molemmissa järjestelmissä ja että verkoston jäsenille annetaan asiaankuuluvia tietoja.

               (6)Täytäntöönpanoasetuksessa (EU) 2019/1715 vahvistetaan säännöt TRACES-järjestelmän käytöstä sellaisia muista jäsenvaltioista tai kolmansista maista tulevien kasvien, kasvituotteiden ja muiden tavaroiden lähetyksiä, jotka voivat aiheuttaa välittömän vaaran tuhoojien kulkeutumisesta tai leviämisestä, koskevien pysäyttämisilmoitusten toimittamiseksi EUROPHYT-pysäyttämisiä käsittelevälle verkostolle. Siinä säädetään, että EUROPHYT-pysäyttämisiä käsittelevän verkoston yhteyspisteen on toimitettava sellaisia lähetyksiä, joilla käydään kauppaa unionissa, koskevat pysäyttämisilmoitukset, kun taas unioniin tulevien lähetysten osalta virallisen kasvintarkastajan, joka tekee kyseisiä lähetyksiä koskevan päätöksen, on toimitettava niitä koskevat pysäyttämisilmoitukset.

               (7)Koska ilmoitukset pysäytetyistä kasvien, kasvituotteiden ja muiden tavaroiden lähetyksistä, joilla käydään kauppaa unionissa, kuuluvat asetuksen (EU) 2017/625 soveltamisalaan kuuluvien tavaroiden vaatimustenvastaisuutta koskevien ilmoitusten soveltamisalaan ja niitä on vaihdettava iRASFF-järjestelmässä hälytys- ja yhteistyöverkoston yhteyspisteiden välillä, kyseisiä pysäytettyjä lähetyksiä koskevat ilmoitukset olisi tehtävä iRASFF:ssä.

               (8)Sen varmistamiseksi, että iRASFF:iä käytetään myös sellaisten unionissa kaupan kohteena olevien kasvien, kasvituotteiden ja muiden tavaroiden vaatimustenvastaisia lähetyksiä koskevien ilmoitusten vaihtoon, jotka voivat aiheuttaa riskin kasvinterveydelle, on aiheellista muotoilla uudelleen täytäntöönpanoasetuksessa (EU) 2019/1715 vahvistettu termin ’vaatimustenvastaisuusilmoitus’ määritelmä.

               (9)Jotta samalla vältetään sekaannus täytäntöönpanoasetuksessa (EU) 2019/1715 määritellyn termin ’riski’ merkityksestä, on myös tarpeen poistaa kyseinen määritelmä, mukauttaa sen sijaan tiettyjä iRASFF:ssä tehtävien ilmoitusten määritelmiä ja selventää näissä määritelmissä eri riskiluokkia.

               (10)Jotta lisäksi vältetään sekaannus täytäntöönpanoasetuksessa (EU) 2019/1715 määriteltyjen termien ’elintarvikepetoksia käsittelevä verkosto’ ja ’elintarvikepetosilmoitus’ merkityksestä ja otetaan näissä määritellyissä termeissä paremmin huomioon asetuksen (EU) 2017/625 soveltamisala, nämä määritellyt termit on tarpeen nimetä uudelleen ’petoksia käsitteleväksi verkostoksi’ ja ’petosilmoituksiksi’ ja mukauttaa kaikkia elintarvikepetoksiin liittyviä täytäntöönpanoasetuksen (EU) 2019/1715 säännöksiä vastaavasti.

               (11)Täytäntöönpanoasetuksessa (EU) 2019/1715 säädetään myös, että unioniin tulevia pysäytettyjä lähetyksiä koskeviin tietoihin on sisällyttävä tiedot, jotka virallinen kasvintarkastaja on kirjannut yhteiseen terveyttä koskevaan tuloasiakirjaan, jäljempänä ’CHED-asiakirja’, asetuksen (EU) 2017/625 55 artiklan 2 kohdan ja 56 artiklan mukaisesti, lisätiedot pysäytettyjen lähetysten osalta toteutetuista toimenpiteistä ja tiedot määrätystä karanteenista.

               (12)Koska CHED-asiakirjassa on kohdat tietojen kirjaamiseksi pysäytettyjen lähetysten osalta toteutetuista toimenpiteistä, mukaan lukien tapaukset, joissa on määrätty karanteeni, samat tiedot sisältävää pysäyttämisilmoitusta ei ole tarpeen toimittaa lisäksi TRACES:ssa. Tämän vuoksi velvollisuus toimittaa nämä samat tiedot sisältävä pysäyttämisilmoitus TRACES:ssa olisi poistettava ja korvattava velvollisuudella kirjata pysäyttämistä koskevat tiedot CHED-asiakirjaan.

               (13)Koska lisäksi kaikista asetuksen (EU) 2017/625 1 artiklan 2 kohdassa tarkoitettujen sääntöjen noudattamatta jättämisistä, jotka koskevat unioniin tulevia lähetyksiä, tai lähetyksiä, joilla käydään unionissa kauppaa, on ilmoitettava joko TRACES:ssa tai iRASFF:ssä, kaikki EUROPHYT-pysäyttämisilmoituksiin liittyvät säännökset olisi poistettava täytäntöönpanoasetuksesta (EU) 2019/1715.

               (14)Täytäntöönpanoasetuksessa (EU) 2019/1715 vahvistetaan säännöt, jotka koskevat sähköisten CHED-asiakirjojen käyttöä ja sähköisten todistusten myöntämistä unioniin tuleville eläinten ja tavaroiden lähetyksille. Näihin sääntöihin sisältyy korkea varmuustaso siltä osin kuin on kyse todistuksia myöntävien viranomaisten henkilöllisyyden todistamisesta ennen sähköistä allekirjoittamista koskevan oikeuden myöntämistä ja hyväksytyn sähköisen aikaleiman käyttö luotettavan kolmannen osapuolen tuottamaan sähköiseen allekirjoitukseen.

               (15)Kokemus on osoittanut, että nämä korkeat varmuustasot eivät ole tarpeen, koska todentamismekanismi ennen kirjautumista TRACES-järjestelmään, jäsenvaltion kansalliseen järjestelmään tai kolmannen maan tai kansainvälisen järjestön sähköiseen sertifiointijärjestelmään antaa riittävän varmuuden allekirjoittajan ilmoitetusta henkilöllisyydestä. Myöskään aikaleimausta ei tarvita. Turvallinen tiedonkulku järjestelmissä ja niiden välillä sekä sellaisen hyväksytyn sähköisen leiman käyttö, joka on suunniteltu luotettavasti osoittamaan tietojen tarkka ajoitus, eheys ja oikeellisuus, antaa riittävät takeet siitä, että tietoihin myöhemmin tehtävät muutokset ovat havaittavissa.

               (16)Sen vuoksi tällä asetuksella olisi Euroopan parlamentin ja neuvoston asetuksen (EU) N:o 910/2014
                  7
                mukaisesti tehtävä täytäntöönpanoasetukseen (EU) 2019/1715 muutoksia, joiden ansiosta virkaeläinlääkärit, viralliset kasvintarkastajat ja todistuksia myöntävät virkamiehet voivat käyttää sähköisiä allekirjoituksia sähköisissä CHED-asiakirjoissa ja todistuksissa alhaisemmalla tunnistamisen varmistustasolla ja ilman aikaleimoja.

               (17)Tähän asetukseen olisi sisällytettävä myös muutoksia täytäntöönpanoasetuksen (EU) 2019/1715 sääntöihin, jotka koskevat niiden sähköisten todistusten tai kaupallisten asiakirjojen myöntämistä, joiden on seurattava jäsenvaltioiden välillä asetuksen (EU) 2016/429 150 artiklan, 161 artiklan 5 kohdan, 167 artiklan 4 kohdan, 217 artiklan ja 223 artiklan 5 kohdan nojalla siirrettävien eläinten ja tiettyjen tavaroiden lähetysten, tiettyjen eläimistä saatavien sivutuotteiden ja niistä johdettujen tuotteiden lähetysten, joita ei ole tarkoitettu ihmisravinnoksi ja jotka kuljetetaan unionin sisällä komission asetuksen (EU) N:o 142/2011
                  8
                17 artiklan mukaisesti, sekä unioniin asetuksen (EU) 2016/2031 100 artiklan 5 kohdan ja 101 artiklan 6 kohdan nojalla vietävien tai jälleenvietävien kasvien, kasvituotteiden ja muiden tavaroiden lähetysten mukana. Näiden sääntöjen olisi vastattava sääntöjä, jotka koskevat sähköisten todistusten myöntämistä unioniin tuleville eläinten ja tavaroiden lähetyksille.

               (18)Koska asetuksessa (EU) 2016/2031 säädetään, että sähköisiä kasvinterveystodistuksia kasvien, kasvituotteiden ja muiden tavaroiden viemiseksi tai jälleenviemiseksi unionin alueelta voidaan toimittaa ainoastaan IMSOC:n välityksellä tai sen kanssa tapahtuvan sähköisen vaihdon puitteissa, tässä asetuksessa olisi kyseisen asetuksen mukaisesti säädettävä tällaisten todistusten myöntämistä koskevien sääntöjen sisällyttämisestä täytäntöönpanoasetukseen (EU) 2019/1715.

               (19)Unionin sääntöjen täytäntöönpanon tehostamiseksi täytäntöönpanoasetuksessa (EU) 2019/1715 säädetään, että TRACES-verkoston yhteyspisteiden on pidettävä TRACES:n moitteettoman toiminnan kannalta välttämättömien tiettyjen viitetietojen luettelot yllä ja ajan tasalla TRACES:ssa. Luetteloihin sisältyvät Euroopan parlamentin ja neuvoston asetuksen (EY) N:o 852/2004
                  9
                mukaisesti hyväksytyt elintarvikealan laitokset sekä eläimistä saatavia sivutuotteita tai niistä johdettuja tuotteita käsittelevät laitokset ja toimijat, jotka on hyväksytty tai rekisteröity Euroopan parlamentin ja neuvoston asetuksen (EY) N:o 1069/2009
                  10
                mukaisesti.

               (20)Tässä asetuksessa olisi samaa tarkoitusta varten laajennettava edelleen kyseisiä viitetietojen luetteloita siten, että niihin sisällytetään asetuksessa (EU) 2016/429 tarkoitetut rekisteröidyt ja hyväksytyt pitopaikat ja toimijat sekä tietyt asetuksen (EU) 2016/2031 nojalla rekisteröidyt ammattimaiset toimijat siltä osin kuin ne osallistuvat rajat ylittävään toimintaan.

               (21)Jotta voitaisiin tukea elävien eläinten kuljetuksia koskeviin tarkastuksiin tai auditointeihin liittyvien jäsenvaltioiden riskianalyysien laatimista, viitetietojen luetteloihin olisi sisällytettävä myös neuvoston asetuksen (EY) N:o 1255/97
                  11
                nojalla hyväksytyt tarkastusasemat sekä neuvoston asetuksen (EY) N:o 1/2005
                  12
                nojalla luvan saaneet eläinkuljettajat, pätevyystodistuksen saaneet kuljettajat ja hoitajat sekä hyväksytyt kuljetusvälineet.

               (22)Koska asetusta (EU) 2016/429 sovelletaan 21 päivästä huhtikuuta 2021 alkaen, myös ADIS-järjestelmää koskevia muutoksia, ADIS-järjestelmän ja TRACES-järjestelmän välisiä tarpeellisia yhteyksiä ja viitetietoluetteloiden laajentamista siten, että ne kattavat myös rekisteröidyt ja hyväksytyt pitopaikat ja toimijat asetuksen (EU) 2016/429 nojalla, olisi sovellettava 21 päivästä huhtikuuta 2021.

               (23)Kun otetaan huomioon viitetietojen merkitys TRACES-järjestelmän moitteettoman toiminnan kannalta, viitetietojen luettelojen laajentamista asetuksista (EY) N:o 1255/97, (EY) N:o 1/2005 ja (EU) 2016/2031 olisi myös sovellettava 21 päivästä huhtikuuta 2021.

               (24)Koska iRASFF- ja TRACES-järjestelmiä on tarpeen kehittää edelleen pysäyttämisilmoitusten osalta, täytäntöönpanoasetuksen (EU) 2019/1715 3 luvun 3 jaksoon tehtävien muutosten soveltamispäivää olisi lykättävä 1 päivään joulukuuta 2021.

               (25)Komission päätöksen 97/152/EY
                  13
                liitteessä vahvistetaan tiedot, jotka on tallennettava TRACES-järjestelmään kolmansista maista tulevien eläinten tai eläintuotteiden lähetysten osalta. Kyseinen päätös perustuu asetuksen (EU) 2017/625 146 artiklan 1 kohdalla 14 päivästä joulukuuta 2019 kumotun neuvoston päätöksen 92/438/ETY
                  14
                12 artiklaan. Päätöksen 97/152/EY liitteessä esitetyt tiedot sisältyvät nyt CHED-A- ja CHED-P-asiakirjoihin täytäntöönpanoasetuksen (EU) 2019/1715 liitteessä II olevan 2 osan A ja B jaksossa. Selkeyden ja johdonmukaisuuden vuoksi päätös 97/152/EY olisi näin ollen kumottava.

               (26)Euroopan tietosuojavaltuutettua on kuultu Euroopan parlamentin ja neuvoston asetuksen (EU) 2018/1725
                  15
                42 artiklan 1 kohdan mukaisesti, ja hän on antanut lausuntonsa 14 päivänä tammikuuta 2021.

               (27)Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutokset

               Muutetaan täytäntöönpanoasetus (EU) 2019/1715 seuraavasti:

               1.Muutetaan 1 luvussa oleva 2 artikla seuraavasti:

               a)Kumotaan 8 alakohta;

               b)Korvataan 9 alakohta seuraavasti:

               ”9)
                     ’RASFF-verkostolla’ asetuksen (EY) N:o 178/2002 50 artiklalla verkostona perustettua nopeaa hälytysjärjestelmää tämän artiklan 15–20 alakohdassa tarkoitettuja ilmoituksia varten;”;

               c)Korvataan 11 alakohta seuraavasti:

               ”11)
                     ’petoksia käsittelevällä verkostolla’ verkostoa, joka koostuu komissiosta, Europolista sekä yhteyselimistä, jotka jäsenvaltiot ovat nimenneet asetuksen (EU) 2017/625 103 artiklan 1 kohdan mukaisesti 21 alakohdassa määriteltyjä petosilmoituksia koskevan tietojenvaihdon helpottamiseksi;”;

               d)Korvataan 12 alakohta seuraavasti:

               ”12)
                     ’hälytys- ja yhteistyöverkostolla’ RASFF-verkostosta, AAC-verkostosta ja petoksia käsittelevästä verkostosta koostuvaa verkostoa;”;

               e)Korvataan 14 alakohta seuraavasti:

               ”14)
                     ’vaatimustenvastaisuusilmoituksella’ iRASFF:ssä tehtävää ilmoitusta sellaisesta asetuksen (EU) 2017/625 1 artiklan 2 kohdassa tarkoitettujen sääntöjen vastaisuudesta, josta ei aiheudu asetuksen (EY) N:o 178/2002 50 artiklassa ja asetuksen (EY) N:o 183/2005 29 artiklassa tarkoitettua riskiä;”;

               f)Korvataan 20 alakohta seuraavasti:

               ”20)
                     ’ilmoituksella rajatarkastuksessa hylätyistä tuotteista’ iRASFF:ssä tehtävää ilmoitusta elintarvike-, elintarvikekontaktimateriaali- tai rehuerän, ‑kontin tai -lastin hylkäämisestä asetuksen (EY) N:o 178/2002 50 artiklan 3 kohdan ensimmäisen alakohdan c alakohdassa ja asetuksen (EY) N:o 183/2005 29 artiklassa tarkoitetun riskin vuoksi;”;

               g)Korvataan 21 alakohta seuraavasti:

               ”21)
                     ’petosilmoituksella’ iRASFF:ssä tehtävää vaatimustenvastaisuusilmoitusta, joka liittyy yritysten tai yksityishenkilöiden epäiltyyn tarkoitukselliseen toimintaan, jonka tarkoituksena on huijata ostajia ja saada siitä oikeudetonta etua ja joka on asetuksen (EU) 2017/625 1 artiklan 2 kohdassa tarkoitettujen sääntöjen vastaista;”;

               h)Korvataan 22 alakohta seuraavasti:

               ”22)
                     ’alkuperäisellä ilmoituksella’ vaatimustenvastaisuusilmoitusta, hälytysilmoitusta, tiedottavaa ilmoitusta, uutisilmoitusta, petosilmoitusta tai ilmoitusta rajatarkastuksessa hylätyistä tuotteista;”;

               i)Kumotaan 33 ja 34 alakohta;

               2.Muutetaan 2 luvussa olevan 6 artiklan 2 kohta seuraavasti:

               a)Korvataan b alakohta seuraavasti:

               ”b)
                     EUROPHYT ja TRACES, mahdollistaen tietojenvaihdon, joka liittyy EUROPHYT-esiintymäilmoituksiin;”;

               b)Korvataan c alakohta seuraavasti:

               ”c)
                     iRASFF ja TRACES, mahdollistaen tietojenvaihdon siitä, miten toimijat ovat aiemmin noudattaneet asetuksen (EU) 2017/625 1 artiklan 2 kohdassa tarkoitettuja sääntöjä;”;

               c)Lisätään alakohta seuraavasti:

               ”d)
                     ADIS ja TRACES, mahdollistaen tietojenvaihdon, joka liittyy ilmoittamiseen unionissa.”;

               3.Muutetaan 3 luvun 1 jakso seuraavasti:

               a)Korvataan 12 artikla seuraavasti:

               ”12 artikla

               Tietyntyyppisten tietojen vaihdosta vastaavat yhteyselimet

               Jäsenvaltioiden on ilmoitettava, mitkä asetuksen (EU) 2017/625 103 artiklan 1 kohdan mukaisesti nimetyistä yhteyselimistä vastaavat petosilmoituksia koskevasta tietojenvaihdosta.”;

               b)Korvataan 13 artiklan 2 kohta seuraavasti:

               ”2.
                     Jäsenvaltiot voivat sisällyttää petoksia käsittelevän verkoston yhteyspisteensä keskitettyyn yhteyspisteeseensä.”;

               c)Korvataan 21 artikla seuraavasti:

               ”21 artikla

               Petosilmoitukset

               1.Petoksia käsittelevän verkoston yhteyspisteiden on välitettävä toisilleen petosilmoitukset, joihin sisältyvät ainakin seuraavat tiedot:

               a)kaikki 16 artiklan 1 kohdassa vaaditut tiedot;

               b)kuvaus epäillystä petollisesta käytännöstä;

               c)asiaan liittyvien toimijoiden tunnistaminen, jos mahdollista;

               d)tiedot siitä, onko käynnissä epäiltyä petollista käytäntöä koskevia poliisi- tai oikeustutkimuksia;

               e)tiedot mahdollisista poliisin tai oikeusviranomaisten antamista ohjeista heti, kun sellaisia on saatavissa ja ne voidaan julkistaa.

               2.Petoksia käsittelevän verkoston yhteyspisteiden on ilmoitettava mahdolliset tiedot terveysriskeistä RASFF-verkoston yhteyspisteelleen ilman aiheetonta viivytystä.

               3.Komission yhteyspisteen on tarkistettava jokainen vaihdettu petosilmoitus ilman aiheetonta viivytystä.”;

               d)Korvataan 23 artiklan 3 kohta seuraavasti:

               ”3.
                     Rajoittamatta 8 artiklan 2 kohdan mukaista komission oikeutta päästä ilmoituksiin, ainoastaan ilmoittavilla, ilmoituksen saaneilla ja pyynnön saaneilla petoksia käsittelevän verkoston yhteyspisteillä on pääsy petosilmoituksiin.”;

               e)Korvataan 24 artiklan 2 kohta seuraavasti:

               ”2.
                     Poiketen siitä, mitä 1 kohdassa säädetään, vaatimustenvastaisuus- ja petosilmoitusten ja rajatarkastuksessa hylättyjä tuotteita koskevien ilmoitusten tarkistamisen on katettava kyseisen kohdan b, c ja e alakohdat.”;

               f)Korvataan 25 artiklan 1 kohdan a alakohta seuraavasti:

               ”a)
                     ilmoittavaa yhteyspistettä peruuttamaan vaatimustenvastaisuus-, petos- tai jatkoilmoituksen;”;

               g)Korvataan 27 artiklan 2 kohta seuraavasti:

               ”2.
                     Jos vaatimustenvastaisuus- tai petosilmoitus koskee sellaisesta kolmannesta maasta, jolla ei ole pääsyä iRASFF:ään tai TRACES:iin, peräisin olevaa tai sinne jaeltavaa tuotetta, komissio voi ilmoittaa asiasta kyseiselle kolmannelle maalle.”;

               h)Korvataan 28 artiklan 1 kohdan c alakohta seuraavasti:

               ”c)
                     petoksia käsittelevän verkoston yhteyspisteiden on vaihdettava tietoja petosilmoituksista sähköpostitse;”;

               4.Korvataan 3 luvun 2 jakso seuraavasti:

               ”2 jakso

               ADIS

               29 artikla

               ADIS-verkosto

               1.ADIS-verkoston jokaisen jäsenen on nimettävä vähintään yksi yhteyspiste, joka vastaa unionissa ilmoittamista ja unionissa raportointia koskevien tietojen toimittamisesta ADIS:iin komission täytäntöönpanoasetuksen (EU) 2020/2002* 3, 4, 6, 7, 8, 11 ja 13 artiklan mukaisesti.

               2.ADIS-verkoston jokaisen yhteyspisteen on ylläpidettävä ADIS:ssä luetteloa ilmoitus- ja raportointialueista, jotka sen jäsenvaltio on perustanut ja jotka vahvistetaan täytäntöönpanoasetuksen (EU) 2020/2002 liitteessä IV, ja pidettävä luettelo ajan tasalla.

               29 a artikla

               Henkilötietojen säilytysaika

               Edellä 29 artiklan 1 kohdassa tarkoitetuista unionin ilmoituksista ja unionin raporteista peräisin olevia henkilötietoja saa säilyttää ADIS:ssä enintään kymmenen vuotta.

               29 b artikla

               ADIS:n varajärjestelyt

               1.Jos ADIS ei ole käytettävissä, ADIS-verkoston yhteyspisteiden on toimitettava 29 artiklan 1 kohdassa tarkoitetut unionin ilmoituksia ja unionin raportteja koskevat tiedot sähköpostitse tai muulla komission verkkosivustolla mainitulla tavalla.

               2.Kun ADIS on jälleen käytettävissä, ADIS-verkoston yhteyspisteiden on syötettävä siihen järjestelmän ulkopuolella toimitetut tiedot.

               -----------------------------------

               *Komission täytäntöönpanoasetus (EU) 2020/2002, annettu 7 päivänä joulukuuta 2020, Euroopan parlamentin ja neuvoston asetuksen (EU) 2016/429 soveltamissäännöistä siltä osin kuin on kyse luetteloiduista taudeista ilmoittamisesta ja raportoinnista unionissa, unionin seuranta- ja hävittämisohjelmien sekä taudista vapaan aseman tunnustamista koskevien hakemusten toimittamis- ja raportointimuodoista ja -menettelyistä sekä sähköisestä tietojärjestelmästä (EUVL L 412, 8.12.2020, s. 1).”;

               5.Muutetaan 3 luvun 3 jakso seuraavasti:

               a)Korvataan 30 artikla seuraavasti:

               ”30 artikla

               EUROPHYT-esiintymiä käsittelevä verkosto

               EUROPHYT-esiintymiä käsittelevän verkoston jokaisen jäsenen on nimettävä yhteyspiste, joka vastaa EUROPHYT-esiintymäilmoitusten toimittamisesta EUROPHYT:iin.”;

               b)Kumotaan 31 ja 33 artikla;

               6.Muutetaan 3 luvun 4 jakso seuraavasti:

               a)Korvataan 35 artikla seuraavasti:

               ”35 artikla

               TRACES-verkosto

               TRACES-verkoston jokaisen jäsenen on nimettävä yksi tai useampi yhteyspiste asetuksen (EU) 2017/625 132 artiklan d alakohdassa ja 133 artiklassa ja muussa unionin lainsäädännössä, jossa viitataan TRACES:iin, säädettyjä toimintoja varten, sanotun kuitenkaan rajoittamatta 4 artiklan 2 kohdan soveltamista.”;

               b)Korvataan 39 artikla seuraavasti:

               ”39 artikla

               Sähköisten todistusten myöntäminen unioniin tuleville eläinten ja tavaroiden lähetyksille ja sähköisten allekirjoitusten käyttö

               1.Unioniin tulevien eläinten ja tavaroiden lähetyksille myönnettävien sähköisten eläinterveystodistusten, virallisten todistusten ja yhdistettyjen eläinterveys- ja virallisten todistusten on täytettävä kaikki seuraavat vaatimukset:

               a)ne on myönnettävä jossakin seuraavista järjestelmistä:

               i)TRACES;

               ii)jäsenvaltion kansallinen järjestelmä;

               iii)kolmannen maan tai kansainvälisen järjestön sähköinen sertifiointijärjestelmä, joka mahdollistaa tietojenvaihdon TRACES:n kanssa;

               iv)kolmannen maan tai kansainvälisen järjestön sähköinen sertifiointijärjestelmä, joka mahdollistaa tietojenvaihdon tietyn jäsenvaltion kansallisen järjestelmän kanssa;

               b)valtuutetun viranhaltijan on allekirjoitettava ne sähköisellä allekirjoituksellaan;

               c)niissä on oltava todistuksen myöntävän toimivaltaisen viranomaisen kehittynyt tai hyväksytty sähköinen leima tai sen laillisen edustajan kehittynyt tai hyväksytty sähköinen allekirjoitus.

               2.Jos sähköisiä eläinterveystodistuksia, virallisia todistuksia ja yhdistettyjä eläinterveys- ja virallisia todistuksia myönnetään 1 kohdan a alakohdan iii tai iv alakohdan mukaisesti, valtuutetun viranhaltijan sähköistä allekirjoitusta ei vaadita.

               3.Komissiolle on ilmoitettava etukäteen sähköisten eläinterveystodistusten, virallisten todistusten ja yhdistettyjen eläinterveys- ja virallisten todistusten myöntämisestä 1 kohdan a alakohdan iv alakohdan mukaisesti.

               4.Toimivaltainen viranomainen hyväksyy sähköiset kasvinterveystodistukset, joita vaaditaan asetuksen (EU) 2016/2031 VI luvun 1 jakson mukaisesti tuotaessa kasveja, kasvituotteita ja muita tavaroita unionin alueelle, ainoastaan, jos ne myönnetään tämän artiklan 1 kohdan a alakohdan i tai iii alakohdan mukaisesti.”;

               c)Lisätään 39 artiklan jälkeen artiklat seuraavasti:

               ”39 a artikla

               Sähköisten todistusten ja kaupallisten asiakirjojen myöntäminen jäsenvaltioiden välillä tapahtuvia eläinten ja tavaroiden siirtoja varten ja sähköisten allekirjoitusten käyttö

               Sähköisten eläinterveystodistusten, virallisten todistusten ja yhdistettyjen eläinterveys- ja virallisten todistusten, jotka koskevat eläinten, eläinperäisten tuotteiden ja sukusolujen ja alkioiden siirtoja jäsenvaltioiden välillä, sekä sähköisten kaupallisten asiakirjojen, jotka koskevat tiettyjä eläimistä saatavia sivutuotteita ja niistä johdettuja tuotteita, joita ei ole tarkoitettu ihmisravinnoksi ja jotka kuljetetaan toiseen jäsenvaltioon, on täytettävä kaikki seuraavat vaatimukset:

               a)ne on myönnettävä TRACES:ssa;

               b)virkaeläinlääkärin tai todistuksia myöntävän virkamiehen on allekirjoitettava ne sähköisellä allekirjoituksellaan;

               c)niissä on oltava todistuksen myöntävän toimivaltaisen viranomaisen kehittynyt tai hyväksytty sähköinen leima.

               39 b artikla

               Sähköisten todistusten myöntäminen kasvien, kasvituotteiden ja muiden tavaroiden vientiä ja jälleenvientiä varten sekä sähköisten allekirjoitusten käyttö

               Sähköiset kasvinterveystodistukset kasvien, kasvituotteiden ja muiden tavaroiden vientiin tai jälleenvientiin unionin alueelta kolmanteen maahan myönnetään jossakin seuraavista järjestelmistä:

               a)TRACES:ssa edellyttäen, että todistus täyttää kaikki seuraavat vaatimukset:

               i)todistuksia myöntävä virkamies allekirjoittaa sen sähköisellä allekirjoituksellaan;

               ii)siinä on todistuksen myöntävän toimivaltaisen viranomaisen kehittynyt tai hyväksytty sähköinen leima;

               b)jäsenvaltion kansallisessa järjestelmässä edellyttäen, että todistus täyttää kaikki seuraavat vaatimukset:

               i)todistuksia myöntävä virkamies allekirjoittaa sen sähköisellä allekirjoituksellaan;

               ii)se siirretään TRACES:iin viimeistään todistuksia myöntävän virkamiehen sähköisen allekirjoituksen ajankohtana, ja siirto leimataan todistuksen myöntävän toimivaltaisen viranomaisen kehittyneellä tai hyväksytyllä sähköisellä leimalla.”;

               d)Korvataan 41 artikla seuraavasti:

               ”41 artikla

               Sähköisen CHED-asiakirjan käyttö

               Jos toimija tai toimivaltainen viranomainen käyttää sähköisessä muodossa olevaa CHED-asiakirjaa, se on tehtävä jollakin seuraavista järjestelmistä:

               a)TRACES edellyttäen, että CHED-asiakirja täyttää kaikki seuraavat vaatimukset:

               i)lähetyksestä vastaava toimija allekirjoittaa sen sähköisellä allekirjoituksellaan;

               ii)rajatarkastusasemien tai valvontapisteiden virkaeläinlääkäri, virallinen kasvintarkastaja tai todistuksia myöntävä virkamies allekirjoittaa sen sähköisellä allekirjoituksellaan;

               iii)siinä on todistuksen myöntävän toimivaltaisen viranomaisen kehittynyt tai hyväksytty sähköinen leima;

               b)jäsenvaltion kansallinen järjestelmä edellyttäen, että CHED-asiakirja täyttää kaikki seuraavat vaatimukset:

               i)lähetyksestä vastaava toimija allekirjoittaa sen sähköisellä allekirjoituksellaan;

               ii)rajatarkastusasemien tai valvontapisteiden virkaeläinlääkäri, virallinen kasvintarkastaja tai todistuksia myöntävä virkamies allekirjoittaa sen sähköisellä allekirjoituksellaan;

               iii)se siirretään TRACES:iin viimeistään siinä vaiheessa, kun lähetyksestä tehdään päätös virallisen valvonnan pohjalta, ja siirto leimataan todistuksen myöntävän toimivaltaisen viranomaisen kehittyneellä tai hyväksytyllä sähköisellä leimalla.”;

               e)Kumotaan 42 artiklan 3 kohta.

               f)Korvataan 45 artikla seuraavasti:

               ”45 artikla

               Viitetietojen luettelot

               1.TRACES-verkoston jokaisen yhteyspisteen on ylläpidettävä ja pidettävä ajan tasalla TRACES:ssa luetteloita seuraavista:

               a)jäsenvaltionsa toimivaltaisen viranomaisen asetuksen (EY) N:o 852/2004 6 artiklan 3 kohdan mukaisesti hyväksymät elintarvikealan laitokset;

               b)jäsenvaltionsa toimivaltaisen viranomaisen asetuksen (EY) N:o 1069/2009 47 artiklan mukaisesti hyväksymät tai rekisteröimät laitokset ja toimijat, jotka käsittelevät eläimistä saatavia sivutuotteita tai niistä johdettuja tuotteita;

               c)jäsenvaltionsa toimivaltaisen viranomaisen neuvoston asetuksen (EY) N:o 1255/97* 3 artiklan mukaisesti hyväksymät tarkastusasemat;

               d)pitkiä kuljetuksia suorittavat eläinkuljettajat, joille toimivaltainen viranomainen on antanut neuvoston asetuksen (EY) N:o 1/2005** 11 artiklan 1 kohdan mukaisen luvan;

               e)asetuksen (EU) 2016/429 101 artiklan 1 kohdan ensimmäisen alakohdan b alakohdassa tarkoitettujen hyväksyttyjen pitopaikkojen rekisteriin sisältyvät pitopaikat siltä osin kuin ne siirtävät pidettäviä maaeläimiä ja sukusoluja ja alkioita toiseen jäsenvaltioon tai vastaanottavat pidettäviä maaeläimiä ja sukusoluja ja alkioita kolmannesta maasta;

               f)asetuksen (EU) 2016/429 185 artiklan 1 kohdan b alakohdassa tarkoitettujen hyväksyttyjen vesiviljelypitopaikkojen ja c alakohdassa tarkoitettujen vesieläinten taudintorjuntaan soveltuvien elintarvikelaitosten rekisteriin sisältyvät pitopaikat ja laitokset siltä osin kuin ne siirtävät vesiviljelyeläimiä toiseen jäsenvaltioon tai vastaanottavat vesiviljelyeläimiä kolmannesta maasta;

               g)asetuksen (EU) 2016/429 101 artiklan 1 kohdan ensimmäisen alakohdan a alakohdassa tarkoitettujen rekisteröityjen pitopaikkojen ja toimijoiden rekisteriin sisältyvät pitopaikat ja toimijat siltä osin kuin ne siirtävät pidettäviä maaeläimiä ja sukusoluja ja alkioita toiseen jäsenvaltioon tai vastaanottavat pidettäviä maaeläimiä ja sukusoluja ja alkioita kolmannesta maasta;

               h)asetuksen (EU) 2016/429 185 artiklan 1 kohdan a alakohdassa tarkoitettujen rekisteröityjen vesiviljelypitopaikkojen rekisteriin sisältyvät pitopaikat siltä osin kuin ne siirtävät vesiviljelyeläimiä toiseen jäsenvaltioon tai vastaanottavat vesiviljelyeläimiä kolmannesta maasta;

               i)eläinkuljettajat, joille toimivaltainen viranomainen on antanut asetuksen (EY) N:o 1/2005 10 artiklan 1 kohdan mukaisen luvan;

               j)kotieläiminä pidettäviä hevoseläimiä tai kotieläiminä pidettäviä nauta-, lammas-, vuohi- tai sikaeläimiä tai siipikarjaa kuljettavien maantieajoneuvojen kuljettajat ja hoitajat, joille toimivaltainen viranomainen on antanut asetuksen (EY) N:o 1/2005 17 artiklan 2 kohdan mukaisen pätevyystodistuksen;

               k)pitkiin kuljetuksiin käytettävät maantiekuljetusvälineet ja karja-alukset, joille toimivaltainen viranomainen on antanut asetuksen (EY) N:o 1/2005 18 artiklan 1 kohdan ja 19 artiklan 1 kohdan mukaisen hyväksymistodistuksen;

               l)asetuksen (EU) 2016/2031 65 artiklan 1 kohdan ensimmäisen alakohdan a alakohdassa tarkoitetut ammattimaisten toimijoiden rekisteriin sisältyvät toimijat, jotka tuovat unionin alueelle kasveja, kasvituotteita ja muita tavaroita, joille vaaditaan kasvinterveystodistus;

               m)karanteeniasemat ja eristystilat, jotka on nimetty asetuksen (EU) 2016/2031 60 artiklan mukaisesti suorittamaan sellaisia kasveja, kasvituotteita ja muita tavaroita koskevia toimia, jotka tuodaan unionin alueelle kolmansista maista.

               2.Edellä 1 kohdassa tarkoitettujen yhteyspisteiden on syötettävä TRACES:iin kutakin kyseisessä kohdassa tarkoitettua luetteloa koskevat tiedot käyttäen näiden luetteloiden muotoa koskevia komission vahvistamia teknisiä eritelmiä.

               3.Komissio auttaa jäsenvaltioita asettamaan 1 kohdan a–f alakohdassa tarkoitetut luettelot julkisesti saataville julkaisemalla ne verkkosivustollaan tai TRACES:n kautta.

               ------------

               *Neuvoston asetus (EY) N:o 1255/97, annettu 25 päivänä kesäkuuta 1997, tarkastusasemia koskevista yhteisön vaatimuksista ja direktiivin 91/628/ETY liitteessä tarkoitetun reittisuunnitelman mukauttamisesta (EYVL L 174, 2.7.1997, s. 1).

               **Neuvoston asetus (EY) N:o 1/2005, annettu 22 päivänä joulukuuta 2004, eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta (EUVL L 3, 5.1.2005, s. 1).”

               2 artikla

               Kumoaminen

               Kumotaan päätös 97/152/EY.

               3 artikla

               Voimaantulo ja soveltaminen

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Sitä sovelletaan 21 päivästä huhtikuuta 2021, lukuun ottamatta 1 artiklan 5 kohtaa, jota sovelletaan 1 päivästä joulukuuta 2021.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 29.3.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EYVL L 31, 1.2.2002, s. 1.

                     (2)

                        EUVL L 84, 31.3.2016, s. 1.

                     (3)

                        EUVL L 317, 23.11.2016, s. 4.

                     (4)

                        EUVL L 95, 7.4.2017, s. 1.

                     (5)

                        Komission täytäntöönpanoasetus (EU) 2019/1715, annettu 30 päivänä syyskuuta 2019, virallisen valvonnan tiedonhallintajärjestelmän ja sen komponenttien toimintaa koskevista säännöistä (”IMSOC-asetus”) (EUVL L 261, 14.10.2019, s. 37).

                     (6)

                        Komission täytäntöönpanoasetus (EU) 2020/2002, annettu 7 päivänä joulukuuta 2020, Euroopan parlamentin ja neuvoston asetuksen (EU) 2016/429 soveltamissäännöistä siltä osin kuin on kyse luetteloiduista taudeista ilmoittamisesta ja raportoinnista unionissa, unionin seuranta- ja hävittämisohjelmien sekä taudista vapaan aseman tunnustamista koskevien hakemusten toimittamis- ja raportointimuodoista ja -menettelyistä sekä sähköisestä tietojärjestelmästä (EUVL L 412, 8.12.2020, s.1).

                     (7)

                        Euroopan parlamentin ja neuvoston asetus (EU) N:o 910/2014, annettu 23 päivänä heinäkuuta 2014, sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla ja direktiivin 1999/93/EY kumoamisesta (EUVL L 257, 28.8.2014, s. 73).

                     (8)

                        Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).

                     (9)

                        Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).

                     (10)

                        Euroopan parlamentin ja neuvoston asetus (EY) N:o 1069/2009, annettu 21 päivänä lokakuuta 2009, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (EUVL L 300, 14.11.2009, s. 1).

                     (11)

                        Neuvoston asetus (EY) N:o 1255/97, annettu 25 päivänä kesäkuuta 1997, tarkastusasemia koskevista yhteisön vaatimuksista ja direktiivin 91/628/ETY liitteessä tarkoitetun reittisuunnitelman mukauttamisesta (EYVL L 174, 2.7.1997, s. 1).

                     (12)

                        Neuvoston asetus (EY) N:o 1/2005, annettu 22 päivänä joulukuuta 2004, eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta (EUVL L 3, 5.1.2005, s. 1).

                     (13)

                        Komission päätös 97/152/EY, tehty 10 päivänä helmikuuta 1997, kolmansista maista peräisin olevia edelleen lähetettyjä eläin- tai eläintuote-eriä koskevien tietojen ATK-rekisteriin viemisestä (EYVL L 59, 28.2.1997, s. 50).

                     (14)

                        Neuvoston päätös 92/438/ETY, tehty 13 päivänä heinäkuuta 1992, eläinlääkinnällisten tuontimenettelyjen tietokoneistamisesta (Shift-projekti), direktiivien 90/675/ETY, 91/496/ETY, 91/628/ETY ja päätöksen 90/424/ETY muuttamisesta sekä päätöksen 88/192/ETY kumoamisesta (EYVL L 243, 25.8.1992, s. 27).

                     (15)

                        Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).


title: KOMISSION TÄYTÄNTÖÖNPANOASETUS (EU) …/…, asetuksen (EY) N:o 1907/2006 soveltamissäännöistä siltä osin kuin on kyse lupahakemuksista ja tarkistusraporteista, jotka koskevat aineiden käyttöä alkuperäisten varaosien tuotannossa sekä sellaisten esineiden ja moniosaisten tuotteiden korjaamisessa, joita ei enää tuoteta, sekä asetuksen (EY) N:o 340/2008 muuttamisesta

text:
               KOMISSION TÄYTÄNTÖÖNPANOASETUS (EU) …/…,

               annettu 31.5.2021,

               asetuksen (EY) N:o 1907/2006 soveltamissäännöistä siltä osin kuin on kyse lupahakemuksista ja tarkistusraporteista, jotka koskevat aineiden käyttöä alkuperäisten varaosien tuotannossa sekä sellaisten esineiden ja moniosaisten tuotteiden korjaamisessa, joita ei enää tuoteta, sekä asetuksen (EY) N:o 340/2008 muuttamisesta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006,
                  1
                ja erityisesti sen 74 artiklan 1 kohdan ja 132 artiklan,

               sekä katsovat seuraavaa:

               (1)Asetuksen (EY) N:o 1907/2006 56 artiklan 1 kohdassa säädetään asetuksen liitteessä XIV lueteltujen erityistä huolta aiheuttavien aineiden markkinoille saattamista ja käyttöä koskevasta lupavaatimuksesta. Vaatimuksen noudattaminen aiheuttaa yrityksille tietyissä tapauksissa huomattavaa hallinnollista rasitusta. Kesäkuun 18 päivänä 2014 antamassaan tiedonannossa ”Sääntelyn toimivuutta ja tuloksellisuutta koskeva ohjelma (REFIT): tilanne ja näkymät”
                  2
                komissio ilmoitti harkitsevansa lupamenettelyn yksinkertaistamista joissakin erityistapauksissa. Erityistä huolta aiheuttavien aineiden käytön jatkamista alkuperäisten varaosien tuotannossa koskevien hakemusten yksinkertaistaminen mainitaan yhtenä toimena 5 päivänä maaliskuuta 2018 annetussa komission tiedonannossa ”Komission yleiskertomus REACH-asetuksen toiminnasta ja tiettyjen osa-alueiden tarkastelusta”
                  3
               .

               (2)Joulukuun 2 päivänä 2015 annetussa komission tiedonannossa ”Kierto kuntoon – Kiertotaloutta koskeva EU:n toimintasuunnitelma”
                  4
                mainitaan, että tuhlausta voidaan välttää, kun tuotteiden elinkaarta jatketaan korjaamalla. Toimintasuunnitelmasta 20 päivänä kesäkuuta 2016 annetuissa neuvoston päätelmissä
                  5
                komissiota kehotetaan tutkimaan, mitä aloitteita voidaan toteuttaa EU:n tasolla tuotteiden eliniän pidentämiseksi erityisesti edistämällä varaosien saatavuutta.

               (3)Jotta vältettäisiin sellaisten esineiden tai moniosaisten tuotteiden
                  6
                ennenaikainen vanheneminen, joita ei enää tuoteta asetuksen (EY) N:o 1907/2006 liitteessä XIV tarkoitettujen lopetuspäivien jälkeen, näiden esineiden tai moniosaisten tuotteiden korjaamisessa välttämättömien varaosien sekä aineiden ja seosten markkinoilla saatavilla oloa ja käyttöä on edelleen jatkettava. Jos asetuksen (EY) N:o 1907/2006 liitteessä XIV lueteltua ainetta on käytetty tällaisten esineiden tai moniosaisten tuotteiden tuottamiseen ja jos lopetuspäivän jälkeen varaosaa ei voida tuottaa tai tuotetta korjata ilman kyseisen aineen käyttöä, lupahakemuksen ja näitä käyttötarkoituksia koskevaan lupaan liittyvän tarkistusraportin sisältöä koskevia vaatimuksia olisi selkeytettävä lupahakemusten yksinkertaistamiseksi.

               (4)Asetuksen (EY) N:o 1907/2006 62 artiklan 4 kohdan e alakohdassa tarkoitetun vaihtoehtojen analyysin osalta perustelut, joissa osoitetaan, että esinettä tai moniosaista tuotetta ei enää tuoteta lopetuspäivän jälkeen, että se ei voi toimia tarkoitetulla tavalla ilman varaosaa ja että tällaista varaosaa ei voida tuottaa ilman kyseistä ainetta, tai että esinettä tai moniosaista tuotetta ei voida korjata muulla tavoin kuin ainetta käyttämällä, olisi katsottava riittäväksi, jotta voidaan todeta, että soveliaita vaihtoehtoja ei ole olemassa. Tällaista säännöstä pidetään perusteltuna, koska aineen käyttö tällaisten varaosien tuotannossa tai tällaisten esineiden tai moniosaisten tuotteiden korjaamisessa vähenee asteittain siksi, että sen käyttötarkoitus koskee tuotetta, jota ei enää tuoteta, kun taas näiden käyttötarkoitusten mahdollisten vaihtoehtojen tutkimus- ja kehitystyöhön, testaukseen, hyväksyntään ja teolliseen tuotantoon ottamiseen liittyvät korvaamisesta aiheutuvat kustannukset ovat todennäköisesti korkeat odotettavissa olevan vähenevän suuntauksen vuoksi.

               (5)Vastaavasti perustelut, joissa osoitetaan, että esinettä tai moniosaista tuotetta ei enää tuoteta lopetuspäivän jälkeen, että se ei voi toimia tarkoitetulla tavalla ilman varaosaa ja että tällaista varaosaa ei voida tuottaa ilman kyseistä ainetta, tai että esinettä tai moniosaista tuotetta ei voida korjata muulla tavoin kuin ainetta käyttämällä, olisi katsottava riittäväksi, jotta aineen käytöstä muodostuvat sosioekonomiset hyödyt voidaan osoittaa asetuksen (EY) N:o 1907/2006 62 artiklan 5 kohdan a alakohdassa tarkoitetussa sosioekonomisessa analyysissa. Ongelmat varaosien saatavuudessa tai mahdottomuus korjata ilman kyseistä ainetta esineitä tai moniosaisia tuotteita, joita ei enää tuoteta, johtaisi kyseisten esineiden tai moniosaisten tuotteiden ennenaikaiseen vanhenemiseen ennen niiden käyttöiän päättymistä ja näin ollen niiden ennenaikaiseen hävittämiseen, mistä aiheutuisi todennäköisesti korkeita kustannuksia toimijoille, kuluttajille tai yhteiskunnalle. Lisäksi tällaisiin varaosiin liittyvien käyttötarkoitusten lukumäärän ja tällaisissa varaosissa käytettävien aineiden määrien odotetaan vähenevän, minkä johdosta käytetylle aineelle altistumisesta tai sen päästöistä aiheutuva vaikutus ihmisten terveyteen ja ympäristöön pienenee. Sen vuoksi on aiheellista, että hakija voi toimittaa asetuksen (EY) N:o 1907/2006 62 artiklan 5 kohdan a alakohdassa tarkoitetun sosioekonomisen analyysin sisällön suppeassa muodossa. Tämä ei vaikuta aineen käytöstä ihmisten terveydelle tai ympäristölle aiheutuvan riskin tarkasteluun eikä edellytykseen, jonka mukaan hakijan on osoitettava sosioekonomisten hyötyjen ylittävän kyseisen riskin.

               (6)Lupahakemusten, jotka koskevat aineiden käyttöä korjaamisessa käytettävien varaosien tuotannossa sekä sellaisten esineiden ja moniosaisten tuotteiden korjaamisessa, joita ei enää tuoteta, sisällön selkeyttämisen tuloksena Euroopan kemikaaliviraston, jäljempänä ’kemikaalivirasto’, työmäärän lupahakemusten arvioinnissa kyseisissä erityistapauksissa odotetaan vähenevän. Tällaisista hakemuksista perittävien maksujen olisi oltava oikeassa suhteessa näistä tapauksista virastolle odotettavasti koituvaan työmäärään, ja niitä olisi näin ollen alennettava verrattuna muita käyttötarkoituksia koskevista hakemuksista perittäviin maksuihin. Samoista syistä näitä käyttötarkoituksia varten myönnettyjen lupien uudelleentarkasteluun sovellettavia maksuja olisi alennettava samassa suhteessa.

               (7)Sen vuoksi komission asetusta (EY) N:o 340/2008
                  7
                olisi muutettava.

               (8)Tässä asetuksessa säädetyt toimenpiteet ovat asetuksen (EY) N:o 1907/2006 133 artiklalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Tällä asetuksella pannaan täytäntöön asetuksen (EY) N:o 1907/2006 61 artiklan 1 kohta, 62 artiklan 4 kohdan e alakohta ja 62 artiklan 5 kohdan a alakohta siltä osin kuin on kyse lupahakemuksista ja tarkistusraporteista, jotka koskevat jotakin mainitun asetuksen liitteessä XIV luetellun aineen seuraavista käyttötarkoituksista sellaisenaan tai seoksessa:

               (a)varaosien tuotanto esineinä tai moniosaisina tuotteina sellaisten esineiden tai moniosaisten tuotteiden korjaamista varten, joiden tuotanto on päättynyt tai tulee päättymään ennen liitteessä XIV mainittua kyseisen aineen lopetuspäivää, kun kyseistä ainetta on käytetty näiden esineiden tai moniosaisten tuotteiden tuotannossa, eivätkä ne voi toimia tarkoitetulla tavalla ilman kyseistä varaosaa ja tätä varaosaa ei voida tuottaa ilman kyseistä ainetta, jäljempänä ’alkuperäisten varaosien tuotanto’;

               (b)sellaisten esineiden tai moniosaisten tuotteiden korjaaminen, joiden tuotanto on päättynyt tai tulee päättymään ennen liitteessä XIV mainittua kyseisen aineen lopetuspäivää, kun kyseistä ainetta on käytetty näiden esineiden tai moniosaisten tuotteiden tuotannossa, eikä niitä voi korjata muulla tavoin kuin ainetta käyttämällä, jäljempänä ’sellaisten esineiden tai moniosaisten tuotteiden korjaaminen, joita ei enää tuoteta’.

               2 artikla

               1.Asetuksen (EY) N:o 1907/2006 62 artiklan nojalla tehdyn lupahakemuksen, joka koskee aineen käyttöä alkuperäisten varaosien tuotannossa tai sellaisten esineiden tai moniosaisten tuotteiden korjaamisessa, joita ei enää tuoteta, katsotaan olevan mainitun asetuksen 62 artiklan 4 kohdan e alakohdan mukainen, jos se sisältää seuraavat:

               (a)kuvaus ja analyysi aineen toiminnasta, ja

               (b)perustelut, joissa osoitetaan, että tämän asetuksen 1 artiklan a tai b alakohdassa vahvistetut edellytykset täyttyvät.

               2.Asetuksen (EY) N:o 1907/2006 62 artiklan nojalla tehdyn lupahakemuksen, joka koskee aineen käyttöä alkuperäisten varaosien tuotannossa tai sellaisten esineiden tai moniosaisten tuotteiden korjaamisessa, joita ei enää tuoteta, katsotaan olevan mainitun asetuksen 62 artiklan 5 kohdan a alakohdan mukainen, jos se sisältää seuraavat:

               (a)lyhyt kuvaus vaikutuksista ihmisten terveyteen tai ympäristöön kemikaaliturvallisuusraportissa annettujen tietojen mukaisesti;

               (b)lyhyt kuvaus haetun käyttötarkoituksen sosioekonomisista hyödyistä, mukaan lukien perustelut, joissa osoitetaan, että tämän asetuksen 1 artiklan a tai b alakohdassa vahvistetut edellytykset täyttyvät;

               (c)päätelmä, joka perustuu aineen haetun käyttötarkoituksen riskien ja hyötyjen vertailuun tämän kohdan a ja b alakohdan mukaisesti.

               3.Kun lupahakemus koskee aineen käyttöä alkuperäisten varaosien tuotannossa tai sellaisten esineiden tai moniosaisten tuotteiden korjaamisessa, joita ei enää tuoteta, tämän artiklan 1 ja 2 kohdassa tarkoitetut tiedot sekä mahdolliset asetuksen (EY) N:o 1907/2006 64 artiklan 2 kohdan mukaisesti toimitetut kolmansien osapuolten tiedot mahdollisista vaihtoehdoista riittävät sosioekonomisten tekijöiden sekä aineen käyttötarkoitukseen liittyvien vaihtoehtojen soveltuvuuden arviointiin.

               4.Tämän artiklan 1, 2 ja 3 kohtaa sovelletaan soveltuvin osin asetuksen (EY) N:o 1907/2006 61 artiklan 1 kohdan nojalla toimitettuihin tarkistusraportteihin, jotka koskevat lupaa aineen käytölle alkuperäisten varaosien tuotannossa tai sellaisten esineiden tai moniosaisten tuotteiden korjaamisessa, joita ei enää tuoteta.

               5.Euroopan kemikaaliviraston, jäljempänä ’kemikaalivirasto’, on [lisätään päivämäärä – 14 päivää voimaantulopäivän jälkeen] mennessä asetettava julkisesti saataville vaihtoehtojen analyysia ja sosioekonomista analyysia varten laaditut erityiset formaatit, joita käytetään lupahakemuksissa, jotka koskevat aineen käyttöä alkuperäisten varaosien tuotannossa tai sellaisten esineiden tai moniosaisten tuotteiden korjaamisessa, joita ei enää tuoteta, sekä tämän asetuksen mukaisesti toimitettavissa tarkistusraporteissa, jotka koskevat mainittuja käyttötarkoituksia varten myönnettyä lupaa ja joissa otetaan huomioon 1 ja 2 kohdassa tarkoitetut seikat.

               3 artikla

               Muutetaan asetus (EY) N:o 340/2008 seuraavasti:

               (1)Lisätään 8 artiklan 2 kohdan neljännen alakohdan jälkeen alakohta seuraavasti:

               ”Kemikaalivirasto perii tämän asetuksen liitteessä VI olevan 2 kohdan mukaisen alennetun maksun komission täytäntöönpanoasetuksen ...*
                  8+ mukaisesti toimitettavista lupahakemuksista, jotka koskevat aineiden käyttöä mainitun täytäntöönpanoasetuksen 1 artiklan a alakohdassa tarkoitetussa alkuperäisten varaosien tuotannossa sellaisten esineiden tai moniosaisten tuotteiden korjaamista varten, joita ei enää tuoteta, sekä mainitun täytäntöönpanoasetuksen 1 artiklan b alakohdassa tarkoitetussa sellaisten esineiden tai moniosaisten tuotteiden korjaamisessa, joita ei enää tuoteta.

               _______________

               *
                     Komission täytäntöönpanoasetus .../..., annettu ... päivänä ...kuuta .... (EUVL...).”.

               (2)Lisätään 9 artiklan 2 kohdan neljännen alakohdan jälkeen alakohta seuraavasti:

               ”Kemikaalivirasto perii tämän asetuksen liitteessä VII olevan 2 kohdan mukaisen alennetun maksun täytäntöönpanoasetuksen ...+ mukaisesti toimitettavista lupahakemuksista, jotka koskevat aineiden käyttöä mainitun täytäntöönpanoasetuksen 1 artiklan a alakohdassa tarkoitetussa alkuperäisten varaosien tuotannossa sellaisten esineiden tai moniosaisten tuotteiden korjaamista varten, joita ei enää tuoteta, sekä mainitun täytäntöönpanoasetuksen 1 artiklan b alakohdassa tarkoitetussa sellaisten esineiden tai moniosaisten tuotteiden korjaamisessa, joita ei enää tuoteta.”

               (3)Korvataan liitteet VI ja VII tämän asetuksen liitteessä olevalla tekstillä.

               4 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 31.5.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 396, 30.12.2006, s. 1.

                     (2)

                        COM(2014) 368 final.

                     (3)

                        COM(2018) 116 final.

                     (4)

                        COM(2015) 614 final.

                     (5)

                        Kierto kuntoon – Kiertotaloutta koskeva EU:n toimintasuunnitelma – Neuvoston päätelmät 20. kesäkuuta 2016, ST 10518 2016 INIT.

                     (6)

                        ”Moniosaiset tuotteet” sellaisina kuin ne on kuvattu unionin tuomioistuimen 10 päivänä syyskuuta 2015 asiassa Fédération des entreprises du commerce et de la distribution (FCD) ja Fédération des magasins de bricolage et de l’aménagement de la maison (FMB) antamassa tuomiossa C-106/14, ECLI:EU:C:2015:576, 48–54 kohta.

                     (7)

                        Komission asetus (EY) N:o 340/2008, annettu 16 päivänä huhtikuuta 2008, kemikaalien rekisteröinnistä, arvioinnista, lupamenettelyistä ja rajoituksista (REACH) annettuun Euroopan parlamentin ja neuvoston asetukseen (EY) N:o 1907/2006 perustuvista Euroopan kemikaalivirastolle suoritettavista maksuista (EUVL L 107, 17.4.2008, s. 6).

                     (8)
                  +
                        Julkaisutoimisto: Lisätään tekstiin tämän täytäntöönpanoasetuksen numero ja alaviitteeseen tämän täytäntöönpanoasetuksen numero, päivämäärä, otsikko ja viittaus Euroopan unionin viralliseen lehteen.

    ---documentbreak---

               LIITE

               ”LIITE VI

               Asetuksen (EY) N:o 1907/2006 62 artiklan nojalla jätetyistä lupahakemuksista perittävät maksut

               1.
                     Lupahakemuksista perittävät maksut

               Taulukko 1

               Vakiomaksut

                        Perusmaksu

                        54 100 EUR

                        Lisämaksu/aine

                        10 820 EUR

                        Lisämaksu/käyttö

                        48 690 EUR

               Taulukko 2

               Keskisuuriin yrityksiin sovellettavat alennetut maksut

                        Perusmaksu

                        40 575 EUR

                        Lisämaksu/aine

                        8 115 EUR

                        Lisämaksu/käyttö

                        36 518 EUR

               Taulukko 3

               Pienyrityksiin sovellettavat alennetut maksut

                        Perusmaksu

                        24 345 EUR

                        Lisämaksu/aine

                        4 869 EUR

                        Lisämaksu/käyttö

                        21 911 EUR

               Taulukko 4

               Mikroyrityksiin sovellettavat alennetut maksut

                        Perusmaksu

                        5 410 EUR

                        Lisämaksu/aine

                        1 082 EUR

                        Lisämaksu/käyttö

                        4 869 EUR

               2.
                     Asetuksen 8 artiklan 2 kohdan viidennessä alakohdassa tarkoitetut maksut, jotka peritään aineen käyttöä alkuperäisten varaosien tuotannossa tai sellaisten esineiden tai moniosaisten tuotteiden korjaamisessa, joita ei enää tuoteta, koskevista lupahakemuksista

               Taulukko 1

               Vakiomaksut

                        Perusmaksu

                        27 050 EUR

                        Lisämaksu/aine

                        5 410 EUR

                        Lisämaksu/käyttö

                        24 345 EUR

               Taulukko 2

               Keskisuuriin yrityksiin sovellettavat alennetut maksut

                        Perusmaksu

                        20 287 EUR

                        Lisämaksu/aine

                        4 057 EUR

                        Lisämaksu/käyttö

                        18 259 EUR

               Taulukko 3

               Pienyrityksiin sovellettavat alennetut maksut

                        Perusmaksu

                        12 172 EUR

                        Lisämaksu/aine

                        2 434 EUR

                        Lisämaksu/käyttö

                        10 955 EUR

               Taulukko 4

               Mikroyrityksiin sovellettavat alennetut maksut

                        Perusmaksu

                        2 705 EUR

                        Lisämaksu/aine

                        541 EUR

                        Lisämaksu/käyttö

                        2 434 EUR

               LIITE VII

               Asetuksen (EY) N:o 1907/2006 61 artiklan nojalla tehdystä luvan uudelleentarkastelusta perittävät maksut

               1.
                     Luvan uudelleentarkastelusta perittävät maksut

               Taulukko 1

               Vakiomaksut

                        Perusmaksu

                        54 100 EUR

                        Lisämaksu/aine

                        10 820 EUR

                        Lisämaksu/käyttö

                        48 690 EUR

               Taulukko 2

               Keskisuuriin yrityksiin sovellettavat alennetut maksut

                        Perusmaksu

                        40 575 EUR

                        Lisämaksu/aine

                        8 115 EUR

                        Lisämaksu/käyttö

                        36 518 EUR

               Taulukko 3

               Pienyrityksiin sovellettavat alennetut maksut

                        Perusmaksu

                        24 345 EUR

                        Lisämaksu/aine

                        4 869 EUR

                        Lisämaksu/käyttö

                        21 911 EUR

               Taulukko 4

               Mikroyrityksiin sovellettavat alennetut maksut

                        Perusmaksu

                        5 410 EUR

                        Lisämaksu/aine

                        1 082 EUR

                        Lisämaksu/käyttö

                        4 869 EUR

               2.
                     Asetuksen 9 artiklan 2 kohdan viidennessä alakohdassa tarkoitetut maksut, jotka peritään aineen käyttöä alkuperäisten varaosien tuotannossa tai sellaisten esineiden tai moniosaisten tuotteiden korjaamisessa, joita ei enää tuoteta, koskevien lupien uudelleentarkastelusta

               Taulukko 1

               Vakiomaksut

                        Perusmaksu

                        27 050 EUR

                        Lisämaksu/aine

                        5 410 EUR

                        Lisämaksu/käyttö

                        24 345 EUR

               Taulukko 2

               Keskisuuriin yrityksiin sovellettavat alennetut maksut

                        Perusmaksu

                        20 287 EUR

                        Lisämaksu/aine

                        4 057 EUR

                        Lisämaksu/käyttö

                        18 259 EUR

               Taulukko 3

               Pienyrityksiin sovellettavat alennetut maksut

                        Perusmaksu

                        12 172 EUR

                        Lisämaksu/aine

                        2 434 EUR

                        Lisämaksu/käyttö

                        10 955 EUR

               Taulukko 4

               Mikroyrityksiin sovellettavat alennetut maksut

                        Perusmaksu

                        2 705 EUR

                        Lisämaksu/aine

                        541 EUR

                        Lisämaksu/käyttö

                        2 434 EUR

               ”